جمهور باشلیغی رجب طیب ایردوغان، ایف-35 حربی اوچاقلرگه الترناتیف محلی حربی اوچاقلر ایشلب چیقریش ایشلرینی تیزلشتیرگن لیکلرینی ایتدی.
جمهور باشلیغی و عدالت و ترقیات حزبی باشچیسی ایردوغان، حزبی نینگ تورکیه بویوک ملت مجلسیده گی گروپ جلسه سیده صحبت عملگه آشیردی.
ایردوغان، مدافعه صنایع ساحه سیده محلی تولیدلریمیزنی 20 فایزدن 70 فایزگه چیقرگن لیکلرینی اورغوله دی. اقتصادیمیزنی هم فوق العاده ایلگریگه آلیب باردیک. دنیانینگ اینگ بویوک 13- اقتصادی بولگن وضعیتیده میز" دیدی.
عین دمده اوتگن ییلی تورکیه نینگ اوستیگه اسعار، سود و انفلاسیون آرقه لی اجرا ایتیلگن اویینلرنی یوق قیلنلیکلرینی بیلدیردی.
امریکا قوشمه ایالتلری نینگ تورکیه گه هوا مدافعه ساتمه یشی بیلن بو کمچیلیکنی روسیه ارقه لی برطرف ایتگنلیکلرینی معلوم قیلگن ایردوغان جنابلری،
"(امریکالیکلر) ایف – 35 حربی اوچاقلرنی بیزگه تسلیم ایتماقچی بولمه دیلر. بیز هم اوز حربی اوچاغیمیزنی ایشلب چیقریش فعالیتلرینی تیزلشتیردیک الترناتیف اوچاقلر بوییچه قیدیروولر دوام ایتماقده. همه نرسه نی بیر الترناتیفی بار دیر. بو بیلن بیزنی قینلتیرامه گنلری اوچون عصرلیک حادثه لرگه قول اوردیلر. بولر مردلیک بیلن کوره شیشنی بیلمه یدیلر. هر کونی چیقیب مملکتیمیزنی تهدید ایتماقده لر. مجلس لریده هیچ بیر بهاسی بولمه گن قرارلر قبول قیلیب آلماقده لر. بعضاً مکتوبلر یازه دیلر. بونقه قیلگنده تورکیه کیینگه قره ب باره دی می؟ سیز پی کاکا/وای پی جی نی ترور تشکیلاتی اوله راق راپورلرینگیزده یازمه گنده خونخوار ترور تشکیلاتلری خلاص بوله دی می؟" دیب ایتدی.
امریکا قوشمه ایالتلری نینگ سوریه ده بولووچی ترور تشکیلاتی وای پی جی/ پی کاکاگه قورال یاردم بیرگنلیگینی ینه بیر مرته قاره له گن ایردوغان؛
"32 مینگ اطرافیده قورال مهمات یوکلنگن تیرل، عراق تاماندن باریب گیردی. نیچه مرته آگاهلنتیردیک. امریکادن سیس چیقمه دی. داعش گه قره ته قولگه کیریتیلگن معظم یوتوققه قرشی هیچ کیم صمیمیت بیلن یوراکدن یانیمیزده جای آلمه دی. کیین زیتون یاله سی عملیاتی منطقه سینی پی کاکا/ وای پی جی نینگ قولیدن تمیزله دیک. مملکتمیزنی قیینچیلیک که دوچ کیلتیریش فعالیتلری اوزلکسیز دوام ایتدی. مقصدلری تورکیه نی ترور گذرگاهی گه راضی قیلیب آلیش ایدی. چیکلاولرگه دوچ کیلدیک. بعضی بیرته لرینی اوزیمیز ایشلب چیقریب بعضی بیرته سینی باشقه جایلردن تامین ایتیب توسیقلرنی بیرته – بیرته اوتیب باردیک" دیب ایتدی.
حزبی نینگ جلسه سی نینگ آرتیدن ژورنالیستلرنینگ سواللریگه جواب قیترگن ایردوغان؛ روسیه بیلن مشضترک سوریه نینگ شمالیده گزمه اوتکزیش گه دوام ایته جکلرینی معلوم قیلدی.
داعش نینگ انتحار قیلیب اوزینی اولدیرگن باشچیسی البغدادی نینگ قولگه آلینگن آپه سی نینگ قیتریب جونه تیش (دیپورت) مرکزیگه جونه تیلیشیدن خبر بیردی و حقوقی جریان نینگ ایشلشینی اورغوله دی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
